Public procurement notice: Contract Notice
Published: 2019-06-13
Buyer: Υπουργείο Πολιτισμού και Αθλητισμού - Γενική Διεύθυνση Σύγχρονου Πολιτισμού - Διεύθυνση Καλλιτεχνικής Εκπαίδευσης
Country: GR
Contract type: Services
Procedure: Open procedure
CPV classification: 72212000: Platform-specific software programming services
Submission deadline: 2019-07-11
Award criteria: The most economic tender

Technical requirements: Αντικείμενο της σύμβασης είναι η υλοποίηση της διαδικτυακής πύλης για την καλλιτεχνική εκπαίδευση, που αποσκοπεί στην ευχερέστερη συλλογή στοιχείων, την τεκμηρίωση, τη διαφύλαξη, την εύρυθμη διαχείριση τής πληροφορίας σχετικά με την καλλιτεχνική εκπαίδευση και τη διάχυση τής δυνατότητας πρόσβασης σε αυτήν. Στο αντικείμενο του έργου θα περιλαμβάνεται η ψηφιοποίηση αρχειακού υλικού ιστορικού χαρακτήρα, για μελλοντική αξιοποίηση και πρόσβαση σε επιλεγμένο τμήμα αυτού, μέσω ηλεκτρονικής βιβλιοθήκης (e-library). Η πλατφόρμα θα παρέχει πλήρως ηλεκτρονικοποιημένες υπηρεσίες προς τους πολίτες και τους καλλιτεχνικούς εκπαιδευτικούς οργανισμούς, που συναλλάσσονται με το ΥΠ.ΠΟ.Α..
Αντικείμενο του παρόντος έργου είναι η δημιουργία μιας ψηφιακής πλατφόρμας υπηρεσιών υποστήριξης των διαδικασιών που σχετίζονται με την καλλιτεχνική εκπαίδευση στην ΕΛΛΑΔΑ και διαχείρισης των δεδομένων, που προκύπτουν από τις διαδικασίες αυτές. Προς την κατεύθυνση αυτή, το αντικείμενο του έργου περιλαμβάνει:
– θα παρέχονται πληροφορίες σχετικά με την καλλιτεχνική εκπαίδευση στην ΕΛΛΑΔΑ, το ρόλο και τις αρμοδιότητες της Διεύθυνσης Καλλιτεχνικής Εκπαίδευσης του ΥΠ.ΠΟ.Α., νέα και ανακοινώσεις, πρόσβαση σε μια ψηφιακή βιβλιοθήκη με χρήσιμα κείμενα για κάθε ενδιαφερόμενο και στοιχεία επικοινωνίας με τη Διεύθυνση
– θα παρέχονται ψηφιακές υπηρεσίες προς ομάδες - στόχους, που περιλαμβάνουν τους πολίτες και τους καλλιτεχνικούς εκπαιδευτικούς οργανισμούς που συναλλάσσονται με το ΥΠ.ΠΟ.Α. [Ανώτερες Σχολές Δραματικής Τέχνης, Χορού, Κινηματογράφου (όταν ξεκινήσει η λειτουργία τους), Μουσικά Εκπαιδευτήρια], το εκπαιδευτικό προσωπικό τους, καθώς και τους σπουδαστές και αποφοίτους αυτών,
— την υλοποίηση υποσυστημάτων και εφαρμογών υποστήριξης των διαδικασιών, που σχετίζονται με την καλλιτεχνική εκπαίδευση. Ειδικότερα:
– σύστημα διαχείρισης δεδομένων για την καλλιτεχνική εκπαίδευση. Η πύλη θα πρέπει να αποτελέσει το βασικό εργαλείο εισαγωγής, διαχείρισης και δημοσίευσης στοιχείων, που αφορούν στην καλλιτεχνική εκπαίδευση, τόσο με τη συμπλήρωση και υποβολή ηλεκτρονικών φορμών, και μηχανισμών μαζικής εισαγωγής στοιχείων, όσο και με τη δυνατότητα εκτέλεσης και παρακολούθησης των απαιτούμενων διαδικασιών από μέρους της Διεύθυνσης Καλλιτεχνικής Εκπαίδευσης ΥΠ.ΠΟ.Α.. Προς την κατεύθυνση αυτή, ανάλογα με το προφίλ και την ιδιότητα του χρήστη, αυτός/-ή θα αποκτά πρόσβαση σε μια σειρά από εφαρμογές εισαγωγής, διαχείρισης ή/και άντλησης δεδομένων, οργανωμένων στα ακόλουθα υποσυστήματα:
Κάθε ένα από τα προαναφερόμενα υποσυστήματα θα συμβάλλει στην αυτοματοποίηση διαδικασιών υποστήριξης, που θα παρέχει προς τους εκάστοτε χρήστες της πύλης η Δ.Κ.Ε. του ΥΠ.ΠΟ.Α.
– σύστημα επιχειρησιακής ευφυΐας (BI), που θα παρέχει λειτουργικότητα BI, για τη συγκέντρωση και αξιοποίηση της πληροφορίας
– υποσύστημα παραγωγής εγγράφων και αναφορών, για την εξαγωγή δεδομένων σε μορφή δομημένης και αδόμητης πληροφορίας
– υποσύστημα διαλειτουργικότητας με τρίτα συστήματα. Αφορά στην υλοποίηση των κατάλληλων διεπαφών, για υποστήριξη υπηρεσιών και ανταλλαγή δεδομένων με τρίτα συστήματα
– σύστημα διαχείρισης χρηστών. Οι χρήστες θα πιστοποιούνται και θα εξουσιοδοτούνται στα κατάλληλα (υπο)συστήματα, ανάλογα με το προφίλ τους. Το σύστημα θα υποδέχεται τις αιτήσεις των χρηστών και θα επιτρέπει την ανάθεση ρόλων και αρμοδιοτήτων σε αυτούς, ως προς τα δεδομένα και τις διαδικασίες, συνθέτοντας το προφίλ πρόσβασης και εξουσιοδότησης κάθε χρήστη,
— τη δημιουργία και διαχείριση ψηφιακών μητρώων, που θα περιλαμβάνουν δεδομένα για μια σειρά από Οργανισμούς που συμμετέχουν στην Καλλιτεχνική Εκπαίδευση, το προσωπικό, τους σπουδαστές και τους αποφοίτους αυτών, και συγκεκριμένα: Μητρώο Ωδείων, Μητρώο Μουσικών Σχολών, Μητρώο Σχολών Βυζαντινής Μουσικής, Μητρώο Δημοτικών Ωδείων, Μητρώο Δημοτικών Μουσικών Σχολών, Μητρώο Ανώτερων Σχολών Δραματικής Τέχνης (Σχολές Θεάτρου), Μητρώο Ανώτερων Σχολών Ορχηστικής Τέχνης (Σχολές Χορού), Μητρώο Ανώτερων Σχολών Κινηματογράφου, μαθητολόγια, κατάσταση εκπαιδευτικού προσωπικού, κατάσταση διευθυντών - καλλιτεχνών, μητρώο διδασκόντων, μητρώο εκπροσώπων στις εξετάσεις, αρχείο κλειστών ωδείων, πρακτικά εξετάσεων, απολυτήριους τίτλους, μητρώο αποφοίτων,
Η σύμβαση μπορεί να παραταθεί, εφόσον συντρέχει σοβαρός λόγος, που συνιστά αντικειμενική αδυναμία εμπρόθεσμης εκτέλεσης ή ανωτέρα βία, με αιτιολογημένη απόφαση της αναθέτουσας αρχής, χωρίς αύξηση του τιμήματος.